Laučiai
Laučiai (seniau Laudžiai) – kaimas Šilutės rajono savivaldybėje, 8 km į rytus nuo Šilutės, prie kelio  165  Šilalė–Šilutė  besidriekiantis 2,6 km. Seniūnaitijos centras. Kaime yra Laučių Mikelio Hofmano pagrindinė mokykla, Šilutės F. Bajoraičio viešosios bibliotekos filialas, medicinos punktas, trejos evangelikų liuteronų senosios kapinės, 1997 m. įtrauktos į Lietuvos Respublikos kultūros paveldo registrą. Prie Laučių yra Vydūno gimtasis namas – architektūros paminklas.